25 ຄົນ ເສຍຊີວິດ ໃນການໂຈມຕີ ຂອງ ກຸ່ມ​ຫົວ​ຮຸນ​ແຮງ al-Shabab ​​ຢູ່ໂຊມາເລຍ​ 
ກຸ່ມ​ຫົວ​ຮຸນ​ແຮງ al-Shabab ​ໃນ​ໂຊມາເລຍ ອ້າງເອົາຄວາມຮັບຜິດຊອບ ໃນການໂຈມຕີ ທີ່ນະຄອນຫລວງ Mogadishu ທີ່ເຮັດໃຫ້ຢ່າງໜ້ອຍ 25 ຄົນ ເສຍຊີວິດ.
ກຸ່ມຫົວຮຸນແຮງ al-Shabab ໃນໂຊມາເລຍໄດ້ອ້າງເອົາຄວາມ ຮັບຜິດຊອບໃນ ການໂຈມຕີໂຮງແຮມທີ່ມີຊື່ສຽງແຫ່ງນຶ່ງ ໃນນະ ຄອນຫລວງ Mogadishu ເຮັດໃຫ້ມີຜູ້ເສຍຊີວິດຢ່າງໜ້ອຍ 25 ຄົນ ຮວມທັງເຈົ້າໜ້າທີ່ ລັດຖະບານສອງຄົນ ນັກຂ່າວ ວີໂອເອ ໃນນະຄອນ Mogadishu ກ່າວວ່າ ລະເບີດ ລູກທຳອິດໄດ້ແຕກຂື້ນ ບໍ່ດົນຫລັງຈາກບັນດາແຂກໄດ້ເສັດສີ້ນ ການສູດມົນ ໃນວັນສຸກວານນີ້ ທີ່ວັດມຸສລິມນ້ອຍໆຢູ່ໃນກາງ ໂຮງແຮມ ລະເບີດລູກທີສອງໄດ້ແຕກຂຶ້ນຕິດຕາມມາ ແລະມີ ສຽງປືນກໍດັງຂຶ້ນ ຮອງນາຍົກລັດຖະມົນຕີໂຊມາເລຍ ທ່ານ Mohammed Omar Arte ແລະ ລັດຖະມົນຕີ ຂົນສົ່ງ ແລະການບິນ ທ່ານ Ali Ahmed Jama Jangali ຮວມ ຢູ່ໃນຈຳນວນພວກທີ່ໄດ້ ຮັບບາດເຈັບຫລາຍສິບຄົນ ສະຫະລັດແລະສະຫະປະຊາຊາດ ຮ່ວມກັບປະທານາທິບໍດີ Hassan Sheikh Mohamud ປະນາມການໂຈມຕີດັ່ງກ່າວນີ້ ກຸ່ມ Al-Shabab ໄດ້ທຳການໂຈມຕີຊຳ້ແລ້ວຊຳ້ອີກ ໃສ່ເປົ້າໝາຍຂອງລັດຖະບານ ແລະພົນລະເຮືອນ ຢູ່ໃນໂຊມາເລຍ ໃນໄລຍະສອງສາມປີຜ່ານມານີ້ອັນເປັນພາກສ່ວນນຶ່ງໃນ ອັນທີ່ພວກເຂົາເອີ້ນ ວ່າ ເປັນຄວາມພະຍາຍາມເພື່ອສ້າງຕັ້ງ